عبد الجليل حجي

**عبد الجليل الحجي** () تزاد نهار 28 يونيو 1969 ف الرباط، ف المغرب كان كوايري مغربي، كان كايلعب ف لوسط، وكان من اللعابا لمغاربا اللولين اللي احترافوا ف الدوري الممتاز د الشينوا ف التسعينات والبدية د لألفين. كايتميز بالطول ديالو (1.90 ميترو) و لقدرة ديالو على التكيّف التكتيكي والبدني ف بيئات كروية مختالفة، الشي اللي خلاه يدير مسيرة احترافية طويلة دامت 18 عام ما بين 1985 و2003.

## الصغر و البدية
تزاد عبد الجليل حجي ف الرباط، العاصمة دلمغريب للي كانت ف الثمانينات د لقرن لعشرين مركز مهم للكورة لمغريبية، حيت كانت فيها فرق قديمة بحال الفتح الرياضي و الجيش الملكي. دخل مدارس تكوين محلية من نص الثمانينات، فين بانت لقوة ديالو و لقدرات لبدنية و لمهارات التكتيكية الواعرة.

ازداهرات الكورة لمفريبية ف هاد المرحلة على لمستوى القاري والعالمي، من بعد ما ربح المنتخب الوطني ف كأس الأمم الأفريقية 1976، ووصل للدور الثاني فكأس لعالم 1986.

## مسيرتو مع [[الفتح الرباطي|الفتح الرياضي]] (1987–1992)
بدا حجي مسيرتو لاحترافية مع الفتح الرياضي ف عام 1987، هاد النادي اللي تشهر بسياساتو ف التكوين وخرجو منو أجيال من اللعابة اللي مثلو المنتخب لمغريبي من بعد. ف خمس سنين اللي دوزها مع لفريق، لعب ف وسط لميدان مع واحد لجيل كانو فيه لاعبين واعرين، و استافد من لمدرسة لتقنية ديال النادي اللي كانت كتجمع بين لانضباط التكتيكي و لعب لجماعي.

## لتنقل بين لأندية لمغريبية (1992–1996)
من بعد ما غادر الفتح، مشى حجي ل الاتحاد البيضاوي ف لموسم ديال 1992–1993، قبل ما يلعب مع نادي لقرض لفلاحي بين 1993 و1996. ف هاذ المرحلة، ولى معروف ب لأداء ديالو و لقدرة على قيادة وسط لميدان، هادشي جاب ليه اهتمام ديال أندية من برا.

## التجربة ف السعودية (1996–1997)

انتاقل حجي ل نادي الرياض السعودي ف موسم 1996–1997، تما دوز تجاربو لاحترافية اللولى خارج لمغريب. كانت الكرة السعودية فديك الفترة من بين أهم الدوريات العربية، و احتاضنات عدد من اللاعبين العرب و لأفارقة، هادشي مكّنو باش يطور لياقتو لبدنية وتفكيرو التكتيكي باش تكون لبديا باش يحتارف ف الشينوا.

## ريادة في كورة ف الشينوا (1998–2003)
كانت تجربة عبد الجليل حجي ف الشينوا أهم مرحلة ف المسيرة ديالو، حيث لعب ف بزاف د لأندية ف الدوري الممتاز د الشينوا، وصل عدد المباريات ديالو فيها لـ 111 ماتش.

### لياونينغ فلاينج ليباردز (1998)
بدا الرحلة ديالو ف الشينوا مع لياونينغ فلاينج ليباردز ف سنة 1998، و لعب مع نجوم محليين بحال لي تي ولي جينيو.

### سيتشوان غوانتشنغ (1999)
فـ 1999 كان انتاقل لـ سيتشوان غوانتشنغ، و تميز بانضباطو واندماجو ف الثقافة المحلية.

### شينزين بينغآن (2000–2001)
لعب حجي مع شينزين بينغآن بين 2000 و 2001، لقى تما مشاكل إدارية ف لبدية قبل ما يولي واحد من أعمدة الفريق. ساهم باش بقا النادي في الدوري لممتاز و ساهم بخبرتو التكتيكية ف تطوير لأداء د لفريق.

### تشونغتشينغ ليفان (2002–2003)
سالا حجي المغامرة ديالو لاحترافية مع تشونغتشينغ ليفان، فين خدم تحت لمسؤولية ديال المدرب أوسكار تاباريز.

## لإرث و التأثير
كان عبد الجليل حجي هو أول لاعب مغربي اللي استمر ف الدوري الممتاز د الشينوا، وهاذ الشي فتح الباب ل محترفين مغاربة خرين بحال يوسف العربي وأيوب الكعبي. ولا نموذج ل لاندماج ثقافي ما بين لمغريب و الشينوا، ولقبوه بـ"الصيني مول شعر حمر". و كيعتبروه من اللعابة اللي ساهموا ف إدخال أساليب تكتيكية حديثة للأندية د الشينوا قبل عصر الاحتراف الكامل.

## ما بعد الاعتزال
من بعد ما اعتازل ف 2003، بقا كل مرة كيزور الشينوا باش يشارك ف فعاليات رياضية، من بينها أولمبياد بكين 2008.

## زيد شوف

* الفتح الرياضي
* الدوري الصيني الممتاز
* كرة القدم في المغرب

## المراجع


تصنيف:ناس حيين
تصنيف:كوايري مغريبي
تصنيف:زيادة 1969